Държавен вестник, бр. 93, 2012 г., стр. 36

СТР.  36	
Д Ъ Р Ж А В Е Н  В Е С Т Н И К 	
БРОЙ  93
21. „Диморфизъм“ e полово различаване 
на отделните дървета по вторични полови 
признаци.
22. „Добив“ е производството на горски 
репродуктивни материали, включително и 
извличане на семената от шишарки, съплодия 
и плодове.
23. „Дозряващи насаждения“ са насаждения 
от последния клас на възраст преди опреде­
лената турнусна възраст на сеч за съответния 
дървесен вид. 
24. „Доставчик“ е физическо или юриди­
ческо лице, професионално ангажирано с 
търговия или внос на горски репродуктивни 
материали. 
25. „Екотип“ е популация, формирана 
и наследствено адаптирана към определен 
комплекс от екологични условия, дърветата 
от която имат специфични фенотипни особе­
ности като резултат на естествения подбор.
26. „Експлант“ е растителна тъкан за ве­
гетативно размножаване.
27. „Елит“ е проверено чрез генетични 
методи и потомствени опити плюсово дър­
во, което предава по наследство ценните си 
фенотипни признаци и растежни особености.
28. „Ендосперм“ е тъкан в семената на 
растенията, където се отлагат хранителни 
вещества или белтъчини, необходими за по­
кълването на зародиша.
29. „Естествен подраст“ са растения, полу­
чени от семена, плодове или по вегетативен 
път в резултат на естествено възобновяване.
30. „ex situ“ е метод за съхраняване по из­
куствен начин на генетичните ресурси извън 
или в зоната на естественото разпространение 
на вида чрез залесяване, при което се използ­
ват репродуктивни материали, произхождащи 
от тях. 
31. „Женски корк“ е тази кора, която се сваля 
от дърветата на корковия дъб (Q. suber) след 
сваляне на първия възпроизводителен корк.
32. „Зародиш“ е част от семето, получена в 
резултат на сливането на мъжките и женските 
гамети, която след покълването се развива в 
ново растение.
33. „Зелен резник“ е вегетативна част, доби­
та от растението през вегетационния период, 
която се използва за вкореняване.
34. „Зрели гори“ са тези, които са достигнали 
пълна физиологична и генеративна зрелост. 
35. „Зрял резник“ е вегетативна част, до­
бита от растението в период на покой, която 
се използва за вкореняване.
36. „Индивидуална селекция“ е метод за 
подобряване на вида чрез подбор на дървета 
с определени признаци и свойства. 
37. „Изоензимен анализ“ е метод за изучава­
не на изменчивостта и генетичната структура 
на популациите, при който изоензимите се 
използват като генетични маркери за иден­
тификация.
38. „Интродукция“ е въвеждане на нови 
дървесни и храстови видове както извън, така 
и в границите на естественото им разпрос­
транение в райони, в които те не се срещат 
в естествено състояние.
39. „Идентификационен код на района на 
произход“ е комбинация от латински букви 
и цифри, обозначаваща отделните съставни 
части на района на произход на базовия из­
точник.
40. „in situ“ е метод за съхраняване на 
генетични ресурси чрез тяхното запазване в 
зоната на естественото им разпространение.
41. „ISTA“ е Международна асоциация за 
изпитване на семена.
42. „IRST“ е официален документ на ISTA, 
в който се публикуват правилата за изпитване 
на посевните материали.
43. „Камбий“ е слой от вторични меристем­
ни клетки, заемащ странично положение в 
тялото на растението, от който се образуват 
вторичната дървесина и вторичната кора 
(ликото).
44. „Кандидат-елит“ е плюсово дърво, на 
което се извършва генетична проверка.
45. Категориите горски репродуктивни 
материали са:
а) „идентифициран“ – репродуктивен ма­
териал, добит от базов източник – източник 
на посевен материал, разположен в определен 
район на произход и отговарящ на изисква­
нията, посочени в приложение № 2;
б) „селекциониран“ – репродуктивен мате­
риал, добит от базов източник – насаждение 
за семепроизводство, разположен в определен 
район на произход, селекциониран по фенотип 
на ниво популация и отговарящ на изисква­
нията, посочени в приложение № 3;
в) „окачествен“ – репродуктивен материал, 
добит от базов източник – семепроизводстве­
ни градини, родители на фамилии, клонове 
и клонови колекции, чиито съставки са се­
лекционирани по фенотип на индивидуално 
ниво, и отговарящ на изискванията, посочени 
в приложение № 4; провеждане или приключ­
ване на изпитване не е задължително;
г) „изпитан“ – репродуктивен матери­
ал, добит от базов източник – насаждения 
за семепроизводство, семепроизводствени 
градини, родители на фамилии, клонове и 
клонови колекции с доказано превъзходство 
чрез сравнителни потомствени опити или 
генетическа оценка на компонентите на ба­
зовия източник; този източник отговаря на 
изискванията, посочени в приложение № 5. 
46. „Клупиране“ е измерване на диаметрите 
на стоящи и отсечени дървета в определени 
места по стъблото със специализиран инстру­
мент, наречен клупа.